নবান্ন নিকটবর্তী অ্যাপ্রোচ রোডে একটি গ্যাস ট্যাঙ্কার উল্টে গিয়ে আতঙ্ক ছড়ায় সংলগ্ন এলাকায়।
শনিবার ভোররাতে কোনা এক্সপ্রেসওয়ে থেকে হাওড়ার কাজিপাড়ার দিকে যাওয়ার কথা ছিল ট্যাঙ্কারটির। এক্সপ্রেসওয়ে থেকে জিটি রোডের দিকে যাওয়ার অ্যাপ্রোচ রোড দিয়ে যেতে গেলে কাজিপাড়ার কাছে একটি বাঁক ঘুরতে গিয়ে ট্যাঙ্কারটি হঠাৎ উল্টে যায়। সে সময় রাস্তায় যানবাহন কম থাকায় বড় কোনও দুর্ঘটনা ঘটেনি। কিন্তু গাড়িটি গ্যাস ট্যাঙ্কার হওয়ায় আতঙ্ক ছড়ায় এলাকায়। ঘটনাস্থল থেকে নবান্নের দূরত্ব খুব কম হওয়ার কারণে আতঙ্ক আরও বেশি ছড়িয়ে পড়ে।
দুর্ঘটনার কিছুক্ষণের মধ্যে দমকলের দু’টি ইঞ্জিন ঘটনাস্থলে পৌঁছয়। রাস্তা বন্ধ হয়ে যাওয়ার কারণে আন্দুল রোড থেকে দ্বিতীয় হুগলি সেতুর দিকে যাওয়া গাড়িগুলি মন্দিরতলা দিয়ে ঘুরিয়ে দেওয়া হয়। ফলে এলাকায় যানজট হয়। সকাল সাড়ে ৯টা নাগাদ ক্রেনের সাহায্যে ট্যাঙ্কারটি সরানোর পর পরিস্থিতি স্বাভাবিক হয়। দুর্ঘটনায় ট্যাঙ্কারচালক আহত হয়েছেন।
যাত্রী পরিষেবা প্রসঙ্গে আইআরসিটিসি’র জেনারেল ম্যানজার দেবাশিস চন্দ বলেন, “ট্রেনটির পৌঁছতে দেরি হওয়ায় সময়মতো খাবার তোলার সমস্যা হয়েছে। অল্প সময়ের মধ্যে বিকল্প ব্যবস্থা করা যায়নি। তবে খারাপ খাবার দেওয়া হয়নি। যাত্রীদের অভিযোগ খতিয়ে দেখতে তদন্তের নির্দেশ দেওয়া হয়েছে।”